Tűz- és bombariadó terv

· A Nyírség Szakközépiskolában a tűzriadót személyes közlés alapján rendelheti el az igazgató vagy annak távollétében az intézkedésre jogosult további felelős vezetők (l.: SzMSz).

· A tanulókat az udvarra, majd az utcára kísérik az órát tartó oktatók. Megszervezik, hogy a mozgásban, cselekvésben korlátozott tanulók is elhagyják az épületet. Az oktató a létszámellenőrzéshez szükséges naplót, névsort a kiürítés során magával viszi. 

· A tanterem elhagyása előtt a tanulók a székeket a helyükre teszik, ezzel is segítik társaik​nak a helyiség elhagyását. Fegyelmezetten követi az oktató utasításait, szükség esetén segíti társit.

· A tűzoltóság vagy az egyéb segítségnyújtó szervek értesítéséről az intézkedésre jogosult felelős vezető gondoskodik. Az értesítés az irodai vagy mobil telefonon lehetséges. 

· A tanulók kimenekítését követően az oktató biztonságos helyen (az udvaron vagy az utcán) létszámellenőrzést tart, majd az eredményéről értesíti a felelős vezetőt. 

· A felelős vezető a kollégák közül felelőst nevez ki, akit arra utasít, hogy ellenőrizze a tantermeken kívüli összes helyiséget (WC, raktár stb.), hogy nincs-e bent tartózkodó személy. Szólítsa fel a bent tartózkodókat az épület elhagyására!

· Az iskolatitkár vagy távollétében az arra kijelölt személy (gazdasági munkatárs) kihozza az épületből az elsősegélynyújtó ládákat és ellenőrzi a közműve​zetékek (gáz, víz, villany) elzáró egységének a hozzáférhetőségét.

· A menekülési útvonal biztosítása a vezető feladata. Intézkedik az ajtók, kapuk nyitva​tartásáról.

· Az áramszolgáltatás megszüntetése és a segítségnyújtó szervek értesítése a vezető, az adminisztratív feladatot ellátó személy, ill. az oktatók feladata. 

· A felelős vezető fogadja a tűzoltóság vagy az egyéb segítségnyújtó szervek munkatársait és tájékoztatást ad az eseményekről, az esetleges bent maradottakról, a végrehajtott intézkedésről, a közműcsapok helyéről. Segíti a segítő szervek munkáját.

· A kiürítés útvonalát a melléklet tartalmazza.

